दिल्ली में सरना धर्मकोड को लेकर राष्ट्रीय सेमिनार
रांची | 2021में होने वाले जनगणना फार्म में पूरे देश में निवास करने वाले 1 करोड़ से अधिक सरना आदिवासियों के लिए अलग से धर्म कोड की मांग को लेकर दिल्ली में रविवार को राष्ट्रीय सेमिनार का आयोजन किया गया। इसमें गुजरात, असम, मध्य प्रदेश, छत्तीसगढ़, उड़ीसा, महाराष्ट्र, पश्चिम बंगाल, दिल्ली, राजस्थान, आंध्र प्रदेश के सरना आदिवासियों ने हिस्सा लिया। झारखंड से देवकुमार धान, डा करमा उरांव, छत्रपति शाही मुंडा ने हिस्सा लिया। बैठक में निर्णय लिया गया कि 9 अप्रैल को सभी प्रदेशों में सेमिनार का आयोजन किया जाएगा। इसके लिए एक राष्ट्रीय स्तर के संयोजक मंडली का भी गठन किया गया।
hin_Deva hin_Deva